ທ່ານຮອງນາຍົກລັດຖະມົນຕີເຂົ້າຮ່ວມພິທີປະກາດແຜນກຳນົດແລະລົງມືກໍ່ສ້າງ 2 ໂຄງການຈຸດສຸມ
ທ່ານຮອງນາຍົກລັດຖະມົນຕີ ເວືອງດິ່ງເຮ້
(ພາບ: TTXVN)
ຕອນເຊົ້າວັນທີ 25/12, ຢູ່ແຂວງ ທ໋າຍງວຽນ ໄດ້ຈັດຕັ້ງພິທີປະກາດແຜນສັງລວມພັດທະນາເຂດທ່ອງທ່ຽວແຫ່ງຊາດໜອງ ນູ໋ຍກົກ ເຖິງປີ 2025, ທິດທາງເຖິງປີ 2030; ລົງນາມໃນສັນຍາຮ່ວມມືລົງທຶນ ແລະ ວາງສີລາກໍ່ສ້າງທາງໜອງ ນູ໋ຍກົກ. ກ່າວຄວາມເຫັນນະພິທີ, ທ່ານຮອງນາຍົກລັດຖະມົນຕີ ເວືອງດິ່ງເຮ້ ຖືວ່າ, ຈຸດໝາຍພັດທະນາການທ່ອງທ່ຽວ ແຕ່ຕ້ອງຖືເປັນສຳຄັນທີ່ສຸດເລື່ອງອະນຸລັກຮັກສາຊັບພະຍາກອນ, ສິ່ງແວດລ້ອມຊີວະພາບຂອງໜອງ ແລະ ບໍລິເວນໜອງ ນູ໋ຍກົກ. ທ່ານຮອງນາຍົກລັດຖະມົນຕີເວືອງດິ່ງເຮ້ ໃສ່ໃຈແຂວງ ທ໋າຍງວຽນກຳແໜ້ນທິດທາງດັ່ງກ່າວເພື່ອພັດທະນາເຂດທ່ອງທ່ຽວແຫ່ງຊາດໜອງ ນູ໋ຍກົກ ບໍ່ພຽງແຕ່ຮັບປະກັນດ້ານໂຄງລ່າງ, ຫາກຍັງຮັບປະກັນສະພາບແວດລ້ອມແຫ່ງການພັດທະນາການທ່ອງທ່ຽວ, ພິເສດແມ່ນຕ້ອງມີຫຼາຍຜະລິດຕະພັນທ່ອງທ່ຽວທີ່ມີຄຸນນະພາບສູງ, ມີຄວາມແຕກຕ່າງກັນ ແລະ ເຂັ້ມຄົ້ນໄປດ້ວຍສີສັນວັດທະນະທຳຂອງບັນດາເຜົ່າເຂດ ຫວຽດບັກ ແລະ ເຂດພູພຽງທາງພາກເໜືອເວົ້າລວມ. ທ່ານຮອງນາຍົກລັດຖະມົນຕີ ເວືອງດິ່ງເຮ້ ຫວັງວ່າ ທ໋າຍງວຽນ ຈະກາຍເປັນສະຖານທີ່ສ້າງຄວາມດຶງດູດ ແລະ ມີຊື່ສຽງຢູ່ພາຍໃນປະເທດ ແລະ ສາກົນ. ທ່ານເນັ້ນໜັກວ່າ: ໂດຍແມ່ນແຂວງທີ່ນອນໃນແຜນກຳນົດເຂດນະຄອນຫຼວງ, ເປັນແຂວງຢືນທີສາມໃນທົ່ວປະເທດ ກ່ຽວກັບການກໍ່ສ້າງ, ພັດທະນາແຫຼ່ງຊັບພະຍາກອນມະນຸດ, ມີເງື່ອນໄຂເພື່ອພັດທະນາ, ທ໋າຍງວຽນ ຕ້ອງກາຍເປັນແຂວງທີ່ສວຍງາມ, ຮັ່ງມີ, ເຂັ້ມແຂງທາງດ້ານເສດຖະກິດ, ໝັ້ນຄົງດ້ານປ້ອງກັນຊາດ ແລະ ປ້ອງກັນຄວາມສະຫງົບ ບໍ່ພຽງແຕ່ຂອງເຂດພູພຽງ, ພູດອຍທາງພາກເໜືອເທົ່ານັ້ນ, ຫາກຂອງທັງທົ່ວປະເທດອີກດ້ວຍ.
(ແຫຼ່ງຄັດຈາກ VOV)